recursal/SuperWikiNEXT-32B huggingface dataset:
Dosiero:Chryzopraz 2.jpg

krizoprasa krudŝtono, pro enhavo de kerolito kun intense verda koloro
**Krizopraso** estas gema variaĵo de kalcedono (fibra formo de kvarco), kiu enhavas kvanteton da nikelo. Ĝi tipe estas pomkolore verda, sed varias al malhele verda. Ĝi estas kriptokristala, kio signifas, ke ĝi konsistas el malgrandaj kristaloj, nevideblaj sen mikroskopo. Tial ĝi estas distingita de roka kristalo, ametisto, citrino, kaj aliaj variaĵoj de kristala kvarco, kiuj estas plejparte travidebla kaj formita el facile videblaj sesedraj kristaloj.

Krizopraso kiel tamburŝtono
polurita krizopaso ŝtono
Aliaj membroj de la kriptokristala kvarco-familio inkluzivas agaton, karneolon kaj onikson. Malsimila al multaj netravideblaj membroj de la kvarca familio, la koloro de krizopraso valoras. La vorto krizopraso devenas de la greka lingvo, *ĥrysos* signifante oron kaj *prason* signifante poreon.

Pro siaj malofteco kaj plaĉe verda koloro, krizopraso estas unu el la plej alte taksitaj variaĵoj de kvarco.

La plej konataj fontoj de krizopraso estas Kvinslando, Okcidenta Aŭstralio, Germanio, Pollando, Rusio, Arizono, Kalifornio kaj Brazilo.

Popula kulturo
--------------

Laŭ la Biblio, Krizopraso estas la deka valora ŝtono de la altvaloraj ŝtonoj de la fundamento de la urba muro de la "Nova Jerusalemo" en la *Apokalipso de Johano* (21:20).

Bibliografio
------------

* Edition Dörfler: *Mineralien Enzyklopädie*, Nebel Verlag, ISBN 3-89555-076-0
* Prof. Dr. Walter Schumann: *Der neue BLV Steine- und Mineralienführer* (6. Aufl.), BLV Verlags GmbH München (2002), ISBN 3-405-16441-9

Eksteraj ligiloj
----------------

* Kategorio Krizopraso en la Vikimedia Komunejo (Multrimedaj datumoj)

* Pri nobelaj ŝtonoj - Krizopraso (germane) Arkivigite je 2007-03-13 per la retarkivo Wayback Machine
statuo de Herkus Mantas en Klaipėda
**Herkus Mantas** - jen litove; prapruse *Erkus Mants*, latine *Henricus Montemin*, germane *Henrich Monte*, pole duonlitove-duongermane *Herkus Monte* - estis komandanto de gento Natangoj dum la dua praprusa ribelo en 1260-1274. Dum juneco li estis donita kiel la sklavo al kavaliroj de la Germana Ordeno kaj estis edukita en Magdeburgo. Post la malvenko de la Germana Ordeno en la batalo ĉirkaŭ Durbe li startis estri la rebelion. La 22-an de januaro li venkis armee principe superan soldataron de la Germana Ordeno. En 1262 li estis vundita dum sieĝo de la germana fortikita urbo Königsberg, kiu nur fondiĝis en 1255, do dum la sieĝo ankoraŭ estis juna (kaj ekde la jaro 1946 ricevis la sovetunian nomon Kaliningrado). En jaro 1263 li ĉirkaŭ la urbo Lubawa venkis germajajn trupojn estritaj de kavaliro *Helemrich von Wirzeburch*, kiu forpasis dum la batalo. Herkus mortis en 1273 perfidita de lia servisto. La lernejo en Kamińsk, vilaĝo nun apartenanta al la komunumo Górowo Iławeckie (germane ĝis la jaro 1945 *Landsberg*) de Pollando, estas patronata de Herkus Mantas, kaj en la nun litova urbo Klaipėda (la litova lingvo kaj ties ĵemajtia dialekto tre parencas al al antikva balta praprusa lingvo, dum la ĉirkaŭaj ĝermanaj kaj slavaj lingvoj tute ne parencas, tial la lokaj litovoj sentas sin kulture ligataj al la natanga praulo) pluraj monumentoj, stratoj kaj publikaj konstruaĵoj memorigas pri li.

Vidu ankaŭ
----------

* la ĝeneralan artikolon pri la litova persona nomo Mantas

* Kategorio Herkus Mantas en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 286717
* GND: 1170918611
* LCCN: no2016098084
* VIAF: 6147121765226392417
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

 
***Nepivaj Vortoj*** subtitolita ***listo de 6800 vortoj ne troviĝantaj en la PIV, el kiuj kelkaj povas esti utilaj***, estas vortaro kompilita de André Cherpillod. Ĝi enhavas tiujn vortojn kiuj ne troviĝas en *Plena Ilustrita Vortaro*. Ĝi estas eldonita ĉe la aŭtoro mem en 1988 en la urbo Courgenard.

Temas pri vortlisto sen difinoj, sed ofte kun indiko de klaso ("planto", "virinnomo"...), aŭ kun etimo en originalaj lingvo kaj skribo. Ĝi ankaŭ mencias fontverkojn.

Ĝi precipe enhavas nomojn de homoj, bestoj, vegetaĵoj, lokoj, popoloj kaj similaj.

Vidu ankaŭ
----------

* Listo de nepivaj vortoj
* *Mil Ekzotaj Vortoj*

Eksteraj ligiloj
----------------


|  |  |
| --- | --- |
| Portala ikono | Portalo pri Lingvo |
| Portala ikono | Portalo pri Esperanto |

* Katalogo de CDELI
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo de Kataluna Esperanto-Asocio
**Kamikacu** (japane 上勝町) estas urbeto en la gubernio Tokuŝimo, Japanio kiu situas sur la insulo Ŝikoku

La 1-an de majo 2015 la loĝantaro de Kamikacu estis 1528, disigita sur areo de 109,63 km².

Senrubeca urbo.
---------------

Kamikacu adoptis unu el la plej rigoraj recikligaj programoj el la mondo en 2003. En 2018, loĝantoj estis petataj disigi siajn rubojn laŭ 45 kategoriojn. La recikliga proporcio superas 80%. Ĉi tio ebligis redukti la kostojn de la lokaj aŭtoritatoj ligitajn al la mastrumado de la ruboj je triono kompare kun "ĉio forbruligata", sed ĉefe ege plibonigi la faŭnon kaj flaŭron ĉirkaŭ la urbo, kiuj povis plidisvastiĝi. La urbeto celas atingi 100% recikladon antaŭ 2020. 

Se vi interesiĝas scii kia estas la vivo en senrubeca urbo, aliĝu al la rezideja programo INOW Kamikacu de Cafe Polestar. Pasigu 14 aŭ 30 tagojn en Kamikacu kaj restu en privata ĉambro de tradicia japana domo. Dum via restado, vi povas sperti la senrubecan filozofion de la urbo kaj provi serion de agadoj: studi pri tradiciaj terkulturaj teknikoj ĉe lokaj organikaj bienoj, praktiki kuiradon de tradicia japana kuirarto kun lokaj kaj laŭsezonaj ingrediencoj, lerni pri la 45 malsamaj rubaĵokategorioj en Kamikacu kaj tiel plu.

Ekstera ligilo
--------------

INOW Kamaikacu

Referencoj
----------

1. ↑  (fr) *Kamikatsu, la ville japonaise qui se veut zéro déchet*, Libération, la 1-an de januaro 2019.
2. ↑  **franclingve** Elisa Joly, « Kamikatsu, la japania urbo kiu sindeziras senrubece » arkivo, *Libération*, 1-a de januaro 2019 (konsultita la 2-a de januaro 2019).
3. ↑  (en) *Zero Waste in Japan*, BBC News, la 11-an de julio 2008.
4. ↑  (en) *Local sustainable café offers a homestay programme for visitors*, Café Polestar
| Kiel legi la taksonomionKiel legi la taksonomion**Lofio** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Aktinopterigoj *Actinopterygii* |
|
|
|
|
|
|
|
|
|
|
|
|
|
| Ordo: | Lofioformaj *Lophiiforme* |
|
|
|
|
|
|
| Familio: | Lofiedoj *Lophiidae* |
|
|
|
|
|
| Genro: | Lofio *Lophius* |
|
|
|
|
|
|
|
|
| Specio: | ***L. piscatorius*** |
|

 |
| Dunomo |
| ****Lophius piscatorius****Linnaeus, 1758 |
|
|
|
| Konserva statuso |
| **Konserva statuso: Preskaŭ minacata** |
|
|  |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Lofio  |

 |
| v • d • r |

**Lofio** (latine *Lophius piscatorius*) estas mara fiŝo vivanta sur fundoj de maroj. Ĝi estas maksimume 2 metrojn longa.

Lofio en kuirejo
Lardita lofio kun legomoj, parmaŝinkaj ĉipsoj sur krema folibeto kaj kaviaraj terpomoj

Apero
-----

Skeleto de Lofio
Lofioj aperas preskaŭ en ĉiuj maroj de tropika kaj milda klimata zono. Ankaŭ en la Mediteraneo ĝi estas tre abunda. En la Atlantika Oceano ĝi vivas de Okcidenta Afriko ĝis la Manika Markolo, la Britaj insuloj kaj la Balta Maro.

Priskribo
---------

Ĝia korpo estas malalta, sed tre larĝa, ĝi estas kovrita de mola haŭto sen skvamoj. Sur la tuta korpo estas malgrandaj elkreskaĵoj kaj elstaraĵoj, do la surfaco de la korpo estas tre malfajna. La plej larĝa kaj la plej malalta estas la kapo, direkte malantaŭen la korpo plialtiĝas kaj mallarĝiĝas. La kapo estas granda, ĝi okupas proksimume unu trionon de la korpo, la buŝo estas larĝa, duonronda kun karakterize superanta suba makzelo (mandiblo) kaj grandaj fleksaj dentoj. La okuloj estas tre malgrandaj, ili troviĝas sur la supra parto de la kapo.

Uzado
-----

La fiŝo estas uzata en kuirarto, kiel montras unu el la bildoj.

* Lofio en la Vikimedia Komunejo (Multrimedaj datumoj)
* Kategorio Lofio en la Vikimedia Komunejo (Multrimedaj datumoj)
* Lofio en Vikispecioj (Kolekto pri ĉiuj vivantaj estuloj)
La urso sur la blazono de Permjo
**"La legendo pri permja urso"** (ruse *"Легенда о пермском медведе"*) aŭ **"La iranta urso"** (ruse *"Идущий медведь"*) estas monumento en la urbo Permjo, kiu reprezentas irantan urson (simbolo de sur la blazono de urbo). Laŭ la aŭtoroj de projekto, la ideo de monumento estas ligita kun opinio de alilandanoj, ke ursoj devas iri laŭ la stratoj de Uralaj urboj. La skulptaĵo lokiĝas en centra parto de urbo, sur la Strato de Lenin, antaŭ la Orgenejo de Permja filarmonio kaj apud la domo de Leĝdona Kunveno de Permja regiono. La aŭtoro de monumento estas skuptisto-monumentisto el Niĵnij Tagil Vladimir Pavlenko, la membro de la Unio de Rusiaj Artistoj kaj la Internacia arta asocio de UNESKO. La monumento estas elfarita el artefarita ŝtono. Ĝi okupas areon ĉirkaŭ 3,5 m2. Maso de la urso estas 2,5 t, maso de la fundamento estas 1 t.

La skulptaĵo estas malfermita la 9-an de septembro 2006. En la ceremonio alestis: reprezentantoj de skulptista fonduso "Jedinenije", la direkcio de programo "Permjo, la kultura ĉefurbo de Volgio", la krea publiko; rajtigito laŭ rajtoj de homoj en Permja regiono kaj honoraj civitanoj de Permjo. Aleksej Tjutnev, la direktoro de skulptista fonduso "Jedinenije" eldiris pri la skulptaĵo:

  


|  |
| --- |
|  |
| Citaĵo | 

|  |
| --- |
| **„** *Ĉiu povas senti potencan energetikon de ŝtono, el kiu la skulptaĵo estas elfarita, tuŝante la urson. Nur aperante, Miĥajlo Potapich tuj fariĝas nekredeble populara persono. Infanoj kaj adoltoj jam estas fotataj brakumante urson kaj rajdante ĝin. Sesjara knabino Oksana decidis regali ursidon kaj metis ĉokoladan bombonon sur ĝian kapon. Jen tio estas tutlanda ŝato!* **"** |

 |

  

En 2007 konekse riparon de domo de Leĝdona Kunveno de Permja regiono la skulptaĵo estis provizore forigita. La 12-an de junio, post fino de rebonigo de placeto, ĝi estis returnita sur la antaŭan lokon.

Referencoj
----------

1. 1 2  В центре Перми появился бурый медведь Arkivigite je 2007-12-05 per la retarkivo Wayback Machine — РИА «Новый Регион».
2. ↑   На пермских улицах появился медведь.. Arkivita el la originalo je 2007-07-06. Alirita 2007-11-13.
3. ↑  Новости. 11 сентября 2006 года Arkivigite je 2011-07-17 per Archive.today — Пермский региональный сервер.
4. ↑  По Перми гуляет гигантский медведь Arkivigite je 2007-09-29 per la retarkivo Wayback Machine — Бизнес-Сфера. Информационный Портал.
5. ↑  Главный медведь Перми вернулся на прежнее место обитания Arkivigite je 2011-07-19 per la retarkivo Wayback Machine — РИА «Новый регион».
**Legião Urbana** („urba legio") estis unu el la plej sukcesaj brazilaj rokmuzikaj bandoj. Ĝi ludis ekde 1982 ĝis la morto de sia kantisto Renato Russo en la jaro 1996.

Historio de la bando
--------------------

Renato Russo, Marcelo Bonfá, Eduardo Paraná kaj Paulo Paulista fondis la bandon *Legião Urbana* en 1982 je Braziljo. Sed Eduardo Paraná kaj Paulo Paulista forlasis la bandon post malmultaj prezentadoj. Ilin anstataŭis Renato Rocha kaj Dado Villa-Lobos (kun mallonga interludo de Ico-Ouro Preto), per kio la bando alprenis sian klasikan kaj plej konatan okupantaron. Nur ekde 1984 ĝis 1989 la bando havis per Pedro Rocha kroman basiston. Sub estrado de Renato Russo *Legião Urbana* altiĝis al unu el la plej gravaj grupoj de brazila rokmuziko. Kiam Renato Russo mortis en 1996, la restantaj membroj de *Legião Urbana* decidis malfondi la bandon.

*Legião Urbana* ankaŭ validis kiel postpunka bando. Ĝiaj influoj devenis interalie de la bando *The Smiths* kaj ties kantisto Morrissey.

Diskaro
-------

* *Legião Urbana* (1985)
* *Dois* (1986)
* *Que país é este* (1987)
* *As Quatro Estações* (1989)
* *V* (1991)
* *Música Para Acampamentos* (1992)
* *O Descobrimento do Brasil* (1993)
* *A Tempestade ou O Livro dos Dias* (1996)
* *Uma Outra Estação* (1997)
* *Mais do Mesmo* (kompilaĵo el 1998)
* *Acústico MTV* (1999)
* *Como é que se diz eu te amo* (2001)
**Martin Schmeitzel** (pro ŝmajcel), Schmeizel estis saksa statistikisto en Transilvanio, universitata profesoro naskita en Braŝovo la 28-an de majo 1679 kaj mortinta en Halle la 30-an de julio 1747.

Biografio
---------

Martin Schmeitzel de 1700 studis teologion en Jena, poste en Wittenberg kaj Greifswald. Kiel ĉedoma instruisto li faris vojaĝojn en Danio, Germanio kaj Svedio. En 1721 li estis profesoro en Jena kaj universitata bibliotekisto. De 1731 li estis profesoro pri ŝtatjuro kaj historio de universitato de Halle. Li uzis unue la vorton statistiko en siaj prelegoj de Jena (Collegium politico-statisticum, 1723). Dum sia restado en Halle li esploris precipe la historion de Transilvanio kaj li pririĉigis la kolekton de la universitata biblioteko. La katalogon kunmetitan de li eldonis universitata profesoro Michael Agnethler en Helmstedt (1748 – 51).

Verkoj
------

* *Commentatio historica de Coronis…Regni Hungariae coronae* (Jenae, 1712);
* *Einleitung zur Staatwissenschaft…*(Halle, 1732);
* *Catalogus scriptorum, qui res Hungariae, Transsilvaniae etc illustrant…* (Halle, 1748).

Fonto
-----

* Magyar Életrajzi Lexikon


|  |  |
| --- | --- |
| Bibliotekoj | * PeEnEo: 370765
* GND: 100330355
* LCCN: no91010617
* VIAF: 15114566
* ISNI: 0000 0001 0872 786X
* SUDOC: 150344503
* NKC: mzk2009511121
* BNE: XX1765103
 |
Ĉemizoj de Herkulo 2010/11 en la montrofenestro de la oficiala vendejo lokita en la stadiono José Rico Pérez.
**Herkulo de Alikanto Klubo de Futbalo** estas hispana klubo de futbalo de la urbo Alakanto, kiu aktivas en Dua Divizio RFEF, kvarranga hispana divizio. Estis fondita en 1919 kaj federaciita la 25an de Oktobro 1922. Ĝia unua teamo pridisputis siajn matĉojn kiel lokano en la Stadiono José Rico Pérez, kun kapacito por 30 000 spektantoj.

Herkulo pridisputis 20 sezonojn en Unua Divido kaj 43 en Dua Divido, okupante la 29an historian postenon de la Hispana Ligo. En la sezono 1934/35 sukcesis atingi sian unuan supreniron al la Unua Divido.

La nomo de la klubo, elektita de ĝia fondinto, estas inspirita de la valoroj de la heroo de la greka mitologio, Herkulo.

La klubo havas lokan rivalecon kun Elche Klubo de Futbalo, ​​kun kiu disputas la provincan konkurencon.

Aktuala uniformo
----------------

* Blanka ĉemizo kun blua degradita larĝa strio en la centro kaj bluaj manikoj, nigra pantalono, bluaj mezumoj.

Stadiono
--------

Ekstera vido de la stadiono
Interna vido de la stadiono
Trejnejoj de Fontcalent
Konstruita de Herkulo, estis inaŭgurita la 3an de aŭgusto 1974 kun amika matĉo inter Herkulo Klubo de Futbalo kaj la FK Barcelono.

La stadiono prenas la nomon de *José Rico Pérez*, prezidanto de Herkulo kiu estis iniciatinto de la konstruado.

Tie okazis tri matĉojn de la Monda Konkurso de Futbalo Hispanio 1982, du el ili de la antaŭa fazo en kiu ludis la Selektaĵo de Argentino kiel lokano, kaj la matĉo por tria loko inter Francio kaj Pollando, kiun venkis la pola teamo.

* Kategorio Herkulo de Alikanto Futbalklubo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 753342
 |
*La tre riĉaj horoj de la duko de Berry*, fama iluminacia manuskripto, estas videbla kaj de publiko kaj de fakuloj nur en la formo de alt-kvalita faksimilo.
**Faksimilo** (lat. *faru ĝin simila!*) signifas originalfidelan kopion, t.e. reprodukton de ofte historie grava dokumento. Laŭ Francisko Azorín **Faksimilo** estas *Ekzakta reproduktaĵo de skribo, desegno.* Kaj li indikas etimologion el la latina *fac simile* (fari simile) el *facere + simile*.

La nocio *fakso* venas same el la faksimilo.

La bona faksimilo egalas al ekzemplero en grando kaj farbo.

Produktado
----------

La reproduktado okazas per lignogravuro, lumpreso aŭ fotomeĥanika postpreso.

Vidu ankaŭ
----------

* Fotokopiado

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 71.
2. ↑  Azorín, samloke.

Eksteraj ligiloj
----------------

* Kategorio Faksimilo en la Vikimedia Komunejo (Multrimedaj datumoj)

* Skriptorium.at: Weltweiter Überblick über Faksimile-Ausgaben mittelalterlicher Handschriften
* Bibliographie faksimilierter Handschriften[*rompita ligilo*]


|  |  |
| --- | --- |
| Bibliotekoj | * PeEnEo: 149042
* GND: 4153591-1
* LCCN: sh85046816
* BNF: 11956260r
* NKC: ph503062
 |
La **faktoro de von Willebrand** (en angla, vWF) estas glikoproteino de la sango kiu intervenas en la dekomenca momento de la hemostazio. Ĝia funkcio, kun la fibronektino estas permesi ke la platetoj kuniĝu stabile al la surfaco. La geno kiu kodigas la sintezon de la unueco de faktoro de von Willebrand estas en la kromosomo 12.

La nesufiĉo de tiu faktoro estas konata kiel malsano de Von Willebrand. Krome, la faktoro de von Willebrand ekzistas en granda nombro de diversaj patologioj, kiel la trombocitopena tromboza purpuro, la sindromo de Heyde kaj eble la hemoliz-uremia sindromo.

vWF estas grandega glikoproteino multmera ekzistanta en la sangoplasmo, kaj produktita konstitue en la endotelio (en la korpoj de Weibel-Palade), en la megakariocitoj (la antaŭaĵoj de la platetoj) kaj de la subendotelia konektiva histo.

Notoj
-----

1. 1 2   Sadler JE (1998). «Biochemistry and genetics of von Willebrand factor». Annu. Rev. Biochem. 67: 395-424. PMID 9759493. doi:10.1146/annurev.biochem.67.1.395.

* Kategorio Faktoro de von Willebrand en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 697613
 |
**Rožnovská Bečva** estas rivero en Ĉeĥio, alfluanto de rivero Bečva. Ĝi fontas en nordaj deklivoj de monto Vysoká en moravia-slovaka limregiono en Vsetínské vrchy. Ĝia longeco estas 37,6 km. Pli signifaj alfluantoj estas de dekstre Kněhyně klaj de maldekstre Soláň. De sudo super la valo de la rivero elstaras montarregiono Vsetínské vrchy, de nordo poste Moraviasileziaj Beskidoj kun signifaj montoj Radhošť kaj Kněhyně kaj montoselo Pindula, tra kie kondukas landvojo el urbo Rožnov pod Radhoštěm ĝis Frenštát pod Radhoštěm. Rožnovská Bečva trafluas tra turisme allogaj municipoj Horní Bečva, Prostřední Bečva kaj Dolní Bečva, tra urbo Rožnov pod Radhoštěm kaj tra urbo Zubří kun gumindustrio.

Fotografioj
-----------

* La disakvigita rivero Rožnovská Bečva dum inundoj en majo de 2010La disakvigita rivero Rožnovská Bečva dum inundoj en majo de 2010
* Parto de Valašské Meziříčí inundigita de Rožnovská BečvaParto de Valašské Meziříčí inundigita de Rožnovská Bečva
* Rožnovská Bečva nokteRožnovská Bečva nokte
* Rožnovská Bečva en Valašské Meziříčí vintreRožnovská Bečva en Valašské Meziříčí vintre

Eksteraj ligiloj
----------------

Logo Wikimedia Commons Bildoj, sonoj kaj videoj pri temo Rožnovská Bečva en Vikimedia Komunejo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Distrikto Tokaj** (hungare *Tokaji járás*) estas distrikto en Hungario, en regiono Norda Hungario, en departemento Borsod-Abaúj-Zemplén. Ĝi situas sur montaro kaj montetaro ĉe kunfluejo de Tiso kaj Bodrog en la nordorienta parto de la departemento (same en a nordorienta parto de Hungariio).

Distrikto Tokaj en Hungario
Vinkeloj en Distrikto Tokaj
La distrikta ĉefurbo estas Tokaj, kiu estas urbo, la ceteraj 10 komunumoj estas vilaĝoj.

La areo estas 255,80 km², kie loĝas 13 293 homoj. La loĝantoj okupiĝas precipe pri vitoj. Tio estas tiel grava, ke ĝi estas menciita en la hungara himno.

Historio
--------

Tiu distrikto funkciis jam inter 1886-1952, sed ĝis 1950 ĝi apartenis al Zemplén (historia departemento). La distrikta sistemo ne funkciis en Hungario inter 1983-2013.

Komunumoj
---------

* distrikta ĉefurbo kaj urbo: **Tokaj**
* vilaĝoj:
	+ Bodrogkeresztúr
	+ Bodrogkisfalud
	+ Csobaj
	+ Erdőbénye
	+ Szegi
	+ Szegilong
	+ Taktabáj
	+ Tarcal
	+ Tiszaladány
	+ Tiszatardos

Fontoj
------

* la datenoj venis el la Hungara Vikipedio
En matematiko, **faktorado** estas malkomponado de objekto (ekzemple, nombro, polinomo, aŭ matrico) en produton de aliaj objektoj, aŭ **faktoroj**, kiuj kiam estas multiplikitaj kune donas la originalan objekton. Ĝenerale per faktorado oni ricevas produton de pli simplaj aĵoj.

Ekzemple, la nombro 15 faktoriĝas en primojn kiel 3 × 5; kaj la polinomo *x*2 − 4 faktoriĝas kiel (*x* − 2)(*x* + 2).

Celo de faktorado estas kutime redukti ion al "bazaj konstruaĵoj", kiel nombroj al primoj, aŭ polinomoj al neredukteblaj polinomoj. Faktorado de entjeroj estas priskribita per la fundamenta teoremo de aritmetiko kaj faktorado de polinomoj per la fundamenta teoremo de algebro.

La malo al faktorado estas elvolvaĵo. Ĉi tiu estas procezo de multiplikado kune de faktoroj por rekrei la originalan, "elvolvitan" polinomon.

Entjera faktorado por granda entjeroj ŝajnas al esti malfacila problemo. Ne estas sciata maniero kiel fari ĝin rapide. Ĝia komplekseco estas la bazo de sekureco de iuj publik-ŝlosilaj ĉifrikaj algoritmoj, ekzemple RSA.

Matrico povas ankaŭ esti faktorita en produton de matricoj de specialaj tipoj, por aplikoj, en kiuj tiu formo estas oportuna. Grava ekzemplo de ĉi tiu uzas ortogonalan matricon aŭ unitan matricon kaj triangulan matricon. Estas malsamaj tipoj de la malkomponado: *QR*, *LQ*, *QL*, *RQ*, *RZ*.

Vidu ankaŭ
----------

* Entjera faktorado
* Prima faktoriga algoritmo
* Unika faktorigo
* Polinoma elvolvaĵo, la malo de faktorado
* Divizoro
* Plenigo de kvadrato

  


|  |  |
| --- | --- |
|  <!-- --> | Ĉi tiu artikolo enhavas dume forkomentitajn partojn de la teksto, ĉar ili ankoraŭ ne estas sufiĉe bonaj. Vi povas redakti la paĝon kaj plibonigi kaj malkomenti la forkomentitajn partojn. |
*Ne miskomprenu kun Gazipur*!

**Ghazipur,** hindie **ग़ाज़ीपुर**, urdue **غازیپور‎‎** estas urbego en norda Barato, en orienta parto de subŝtato Utar-Pradeŝo, en la samnoma distrikto, kie ĝi estas ties sidejo.

Stacidomo de Ghazipur

Demografio
----------

En 2016 Ghazipur havis 110 698, kun la aglomeraĵo 121 136 da loĝantoj kun legopovo 86%, pli alta, ol la landa averaĝo.

Geografio
---------

Ghazipur situas sur ebenaĵo laŭ rivero Gango sur averaĝa alteco de 62 m. super la marnivelo. Buksar troviĝas 42, Mau 44, Ballia 61, Varanasio 64, Azamgarh 66, Ĝaŭnpur 90, subŝtata ĉefurbo Laknaŭo 297, Kolkato 592, tutlanda ĉefurbo Delhio 714, Mumbajo 1327 kilometrojn (aere) .

Lernejo en Ghazipur

Historio
--------

Ghazipur estis fondita ĉirkaŭ 1330 fare de muslima kolonelo, kiu venkis la lokan raĝon. La unua Scienca Societo de Hindio estis establita en Ghazipur en 1862.

Ekonomio
--------

Ghazipur estas agrikultura urbo, kie la plej grava produktaĵo estas la opio por medikamentoj. Tiu uzino estis establita fare de la Brita Orienthinda Kompanio en 1820. La urba malgranda industrio produktas meblojn, ledojn, ŝuojn, teksmaŝinojn kaj potojn.

Religio
-------

La ĉefa religio en Ghazipur estas hinduismo (72%), poste islamo (27%) kaj aliaj malpli, ol 1%.

Eduko
-----

En Ghazipur en altlernejo okazas la plej alta eduko.

Lingvoj
-------

En Ghazipur la oficialaj lingvoj estas la hindia, urdua kaj la loka en:Bhojpuri language.

Klimato
-------

En Ghazipur estas subtropika klimato. Averaĝe pluvas jare po 1110 mm. En la jara temperaturo estas grandaj diferencoj inter somero kaj vintro.

Trafiko
-------

Ghazipur akceptas trajnojn el Ĝaŭnpur kaj Ballia, alia flanka linio finiĝas en la alia flanko de la rivero. 3 ĉefvojoj kuras al diversaj direktoj, krome la kvara ĉefvojo venas tra la riverponto. La urbego estas signifa rivera haveno. Loke ekzistas flughaveno, alia en Varanasi.

Vidindaĵoj
----------

* pluraj preĝejoj, precipe hinduaj temploj
* moskeo, verŝajne origine hindua konstruaĵo
* maŭzoleo
* iama palaco, nun ruino

Fontoj
------

* WikiTrans


|  |  |
| --- | --- |
| Portala ikono | Portalo pri Barato |
**Geyza Grubicy** [gEza grubici], laŭ hungarlingve kutima nomordo **Grubicy Geyza** estis hungara ministeria oficisto, bredisto pri kokinoj. Lia familia nomvarianto estis *Grubiczy*, lia persona nomvarianto estis *Géza* (la prononcoj ne ŝanĝiĝis), lia nobela antaŭnomo estis *dragoni*.

Geyza Grubicy naskiĝis la 27-an de oktobro 1842 en Kassa (Hungara reĝlando, Aŭstra Imperio, nuntempa Košice en Slovakio), li mortis la 8-an de aŭgusto 1897 en Rákospalota (iama urbo) (nun urboparto de Budapeŝto).

Biografio
---------

Geyza Grubicy maturiĝis en premonstrata gimnazio, poste li studis juron en Universitato de Vieno, pli poste li doktoriĝis en Reĝa Universitato de Pest en 1867. Inter 1867 kaj 1991 li laboris en Ministerio pri agrikulturo (Hungario), poste li emeritiĝis. Li ĉiam okupiĝis pri bredadoj de kokinoj, eĉ depost la emeritaj jaroj. Li kreis novajn hibridojn aŭ disvastigis apenaŭ konatajn speciojn. Inter 1876–1888 li estis fondinta redaktoro de revuo pri kokinoj. Li ricevis reĝan premion en 1885. Lia edzino naskis 3 gefilojn.

Elektitaj kontribuoj
--------------------

* *A tyúkászat* (la unua hungarlingva faklibro pri kokinoj, 1874, tralaborita 1876, 1891, 1895)
* *A tengeri nyulak tenyésztése* (parte tradukaĵo, 1875)
* *A zöldségtermelés. Gyakorlati útmutatás a konyhakertészetben.* (kunaŭtoro, parte tradukaĵo, 1875)

Fontoj
------

* hungarlingva biografio kun foto
* hungarlingva biografio

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 718141
 |
En fiziko, **faktoro de Boltzmann** estas pezanta faktoro kiu difinas la relativan probablon de stato (kvantuma stato) *i* en multstata sistemo en varmodinamika ekvilibro je temperaturo *T*. Ĝi egalas al

{\displaystyle e^{-{\frac {E\_{i}}{k\_{B}\,T}}}}
Kie *kB* estas konstanto de Boltzmann,

*Ei* estas energio de la stato *i*.
La rilatumo de la probabloj de du statoj estas donita per la rilatumo de iliaj faktoroj de Boltzmann.

La faktoro de Boltzmann ne estas senpere probablo, ĉar ĝi ne estas ununormigita. Por ununormigi la faktoron de Boltzmann en probablon, necesas dividi ĝin per la sumo *Z* de la faktoroj de Boltzmann de ĉiuj eblaj statoj de la sistemo, kiu estas nomata kiel la dispartiga funkcio. Ĉi tiu donas la distribuon de Boltzmann.

De la faktoro de Boltzmann eblas derivi la statistikon de Maxwell-Boltzmann, statistikon de Bose-Ejnŝtejn kaj statistikon de Fermi-Dirako kiuj priskribas klasikajn subatomajn partiklojn kaj ankaŭ kvantumajn mekanikajn bosonojn kaj fermionojn respektive.

Vidu ankaŭ
----------

* Rilato de Boltzmann je plasma fiziko
La **Preĝejo Ĉieliro de Jesuo** estas romkatolika historia monumento en Hungario, en vilaĝo Pakod.

Historio
--------

La unua mencio pri la kirko (tiam dediĉita al Margareta de Antioĥio) okazis en 1342. La turkoj detruis ĝin en la 16-a jarcento, en 1717 ĝi estis renovigita, en 1752 pligrandigita. La orgeno alvenis en 1890. La lasta plena renoviĝo okazis en 2001.

Konstruaĵo
----------

La preĝejo situas sola en korto. La fasado estus simetria, sed la kvadrata turo altiĝas dekstre. Meze la enirejo funkcias, sed estas alia enirejo ĉe flanko de la navo. Ornanaĵoj de la absido estas 2 niĉoj interne kun statuoj pri Margareta de Antioĥio kaj Katarina de Aleksandrio. La navo estas apogita flenke po unu pilieroj. Ankaŭ sakristio aliĝas al la navo. La absido estas duonronda. La ĉefaltaro estas novbaroko.

Kermeso okazas en la sepa dimanĉo de Pasko.

Fontoj
------

* hungare
* hungare kun fotoj
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Nándor Száva** [sAva], laŭ hungarlingve kutima nomordo **Száva Nándor** estis hungara kemiisto.

Nándor Száva  naskiĝis la 25-an de aŭgusto 1921 en Budapeŝto. Li mortis la 13-an de februaro 1969 en Budapeŝto.

Biografio
---------

Nándor Száva frekventis gimnazion en sia naskiĝurbo, poste li akiris diplomon en Hungara Reĝa Teknika kaj Ekonomia Universitato József en 1943. Post siaj studoj li instruis jaron samloke, poste li laboris en rafinejo pri naftoj, ekde 1949 en naftoindustria centro, ekde 1957 en trusto pri naftoj kaj gasoj. Inter 1951 kaj 1955 li studis la naftoteknologion en Sovetunio. Li kandidatiĝis en 1964. Li precipe okupiĝis pri oleoj pri maŝinoj.

Elektitaj kontribuoj
--------------------

* *Ásványolaj-technológia* (1951)
* *Magyar kőolajtermékek kézikönyve* (1958) - kunlaboranto
* *Kenőolajtermékek kézikönyve* (1969) - redaktoro

Fontoj
------

* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Gábor Dénes** [dEneŝ], laŭ hungarlingve kutima nomordo **Dénes Gábor** estas hungara reĝisoro, kameraisto, produktoro.

Gábor Dénes naskiĝis la 4-an de aprilo 1950 en Budapeŝto.

Biografio
---------

Gábor Dénes eklaboris en filma produktejo kiel vickameraisto en 1970. Li akiris diplomon en de:Filmuniversität Babelsberg Konrad Wolf en 1981. Hejmenveninta li estis levita reĝisoro kaj kameraisto. Depost la socialismo (1990) li estis ankaŭ produktoro, krome inter 1990-1996 li instruis filman kulturon en lernejoj. Li specialiĝis pri dokumentaj filmoj kaj li kontribuis pri filmoj en revuoj. Li ricevis premion en 2000.

Liaj dokumentaj filmaj reĝisoraĵoj (elekto)
-------------------------------------------

* *Neumann János: John von Neumann* (1984)
* *Psalmus Humanus: Szent-Györgyi Albert* (1984); ankaŭ scenaristo
* *Zárójelentés* (1996); ankaŭ scenaristo
* *Kiválasztás, avagy az érzékek láthatatlan birodalma* (2003); ankaŭ scenaristo kaj kameraisto

Liaj kameraistaj laboroj (elekto)
---------------------------------

* *Iskolaergonómia* (1981)
* *Egy múzsa emlékei* (1992)

Fontoj
------

* hungarlingva biografio
* 
* 
*

Referencoj
----------

1. ↑
2. ↑

* Kategorio Gábor Dénes (reĝisoro) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 772536
 |



* Portalo pri Biografio
* Portalo pri Filmo
La **Preĝejo Ĉieliro de Maria** estas romkatolika historia monumento en vilaĝo Hosztót.

Historio
--------

La gotika kirko estis konstruita en la 13-a aŭ 14-a jarcentoj tiam dediĉita al Johano Baptisto. En 1333 la vilaĝa pastro estis menciita. Dum la kontraŭturkaj bataloj la vilaĝo senhomiĝis, sed poste germanoj alvenis, kiuj pligrandigigis la preĝejon en 1728 laŭ baroko (la sanktejo restis origine gotiko). La nova dediĉo estis Ĉielenpreno de Maria. En 1770 interne familia kripto estis konstruita. La preĝejo estis pentrita en 1972.

Konstruaĵo
----------

La konstruaĵo situas sola sur monteto en la tombejo. Antaŭ la preĝejo krucifikso estas videbla. En la fasado la turo plene reliefas, ĉe la turpiedo funkcias la enirejo. Tamen en la fasado dekstre estas alia enirejo. La navo kaj la absido estas apogita per pilieroj. La absido estas seslatera kaj pli mallarĝa, ol la navo. La turo estas kvarlatera. Interne la predikejo estas gotika. 

La kermeso okazas en la 15-an de aŭgusto.

Fontoj
------

* hungare kun fotoj
* hungare Arkivigite je 2018-08-18 per la retarkivo Wayback Machine
*
**Gábor Domokos** [domokoŝ], laŭ hungarlingve kutima nomordo **Domokos Gábor** estis hungara arkitekto, inĝeniero, matematikisto, profesoro, membro ordinara de Hungara Scienca Akademio (2010).

Inventaĵo de Gábor Domokos: „Gömböc" sub vitro; tio estas homogena korpo havanta 2 ekvilibrajn punktojn
Gábor Domokos  naskiĝis la 12-an de novembro 1961 en Budapeŝto.

Biografio
---------

Gábor Domokos frekventis universitaton en Budapeŝto inter 1981-1986, poste li tuj ricevis stipendion samloke. En 1989 li ekinstruis en la universitato, kie poste akiris diversajn instruajn rangojn. Li estis gastprofesoro ekzemple en Novjorko, Vieno, Cambridge. Li iĝis akademia doktoro en 1997. Li ricevis premion en 2007.

Verkaro (elekto)
----------------

* *Axiálisan terhelt vasbeton keresztmetszetek számítása konvergens iterációval a II. feszültségi állapotban* (1988)
* *Global Description of Elastic Bars* (1994)
* *Geometry and Self-Righting of Turtles* (2008)

Fontoj
------

* biografio kun foto
La **serba ortodoksa preĝejo de Ĉefanĝelo Gabrielo** estas historia monumento en urbo Budakalász (Hungario).

Interna parto

Historio
--------

Serboj rifuĝintaj alvenis en fino de la 17-a jarcento al Budakalász. Ilia ligna kirko estis menciita en 1735. La nun videbla kirko estis konstruita en 1752 en alia loko, poste la ligna kirko estis malkonstruita. La turo estis preta nur en 1782. Dum la socialismo la apuda paroĥa domo estis forprenita, sed redonita depost la socialismo. En la korto en 2008 sakrala puto estis konstruita.

Konstruaĵo
----------

La preĝejo situas sola en korto, sed antaŭ la preĝejo la paroĥa domo etendiĝas. En mezo de la fasado la turo altiĝas, sube estas la enirejo, pli supre fenestro. Supro de la turo estas bulboforma. La navo finiĝas en duonronda absido kun du apogpilieroj. La ikonostazo plene estis trakonstruita en 1905.

Fontoj
------

* hungare kun foto
* hungare kun fotoj

Vidu ankaŭ
----------

* konstruado de sakrala puto


* IkonostazoIkonostazo
* TronoTrono
* PordoPordo
* ApostolojApostoloj
**Gábor Fodor,** laŭ hungarlingve kutima nomordo **Fodor Gábor** estas hungara politikisto, ministro, parlamentano, juristo, profesoro.

Gábor Fodor  naskiĝis la 27-an de septembro 1962 en Gyöngyös.

Biografio
---------

Gábor Fodor frekventis gimnazion en sia naskiĝurbo inter 1977 kaj 1981, poste li plulernis en Scienca Universitato pri Eötvös Loránd, kie li akiris diplomon en 1987. Menciindas, ke lia studenta amiko estis Viktor Orbán kaj ankaŭ aliaj baldaŭaj politikistoj, eĉ ili fondis novan partion sen permeso en 1989. Inter 1989 kaj 1994 li instruis en la supre menciita universitato. Li estis parlamenta deputito inter 1990 kaj 2010 (kun interrompo en 1993, ĉar li ne konsentis kun la partia politiko). Li aliĝis al la liberaluloj en 1994, en la sama jaro kaj en 1995 li estis ministro pri eduko, ministro pri medio kaj akvo en la jaroj 2007 kaj 2008. En la jaroj 2008 kaj 2009 li estis partiestro de la liberaluloj. En 2010 li forlasis la politikon kaj li instruis, sed en 2013 li fondis novan liberalan partion, en la sekva jaro li denove estis elektita parlamentano. Li eksedziĝis havanta 2 gefilojn.

Fontoj
------

* hungarlingva hompaĝo
* hungarlingva biografio kun foto

* Kategorio Gábor Fodor en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 521240
* GND: 1127079972
* VIAF: 49560808
* ISNI: 0000 0000 7851 1311
* BNF: 15887517p
 |
La **paroĥa preĝejo Ĉieliro de Maria** estas katolika historia monumento en urbo Ajak (Hungario).

Historio
--------

En tiu komunumo katolika kirko funkciis ekde la 13-a jarcento, kiun la kalvinanoj akiris en la 1550-aj jaroj. La alvenintaj slovakoj konstruis novan lignan kirkon en la 1780-aj jaroj, kiu jam estis kaduka en komenco de la 19-a jarcento. La preĝejo nun videbla estis konstruita en 1819, tamen sen turo kaj sakristio. Inter 1824 kaj 1840 oni faris la altaron kaj la meblojn. La sakristio konstruiĝis inter 1828-1830. En 1845 incendio kaŭzis signifajn damaĝojn. La renovigaj laboroj okazis (ankaŭ turo konstruiĝis) inter 1847-1852. La orgeno estis farita en 1979.

Konstruaĵo
----------

La preĝejo situas sola laŭ la trotuaro. La fasado estas simetria, meze la kvadrata turo plene reliefas. La enirejo funkcias tra la turo. La absido estas rektangula, al kiu sakristio aliĝas.

Kermeso okazas la 15-an de aŭgusto.

Fontoj
------

* hungare kun fotoj
* hungare kun fotoj
* hungare kun foto
*

Vidu, aŭdu ankaŭ
----------------

* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Aerfoto
**Tünde Handó** [tunde handO], laŭ hungarlingve kutima nomordo **Handó Tünde** estas hungara juĝisto, altlerneja instruisto, unua prezidanto de la tutlanda juĝa oficejo, membro de Konstitucia juĝejo. Ŝia edzo estas József Szájer.

Tünde Handó naskiĝis la 1-an de majo 1962 en Salgótarján.

Biografio
---------

Tünde Handó akiris juran diplomon en Scienca Universitato Loránd Eötvös en 1986. Post siaj studoj ŝi eklaboris en la ĉefurba juĝejo pri laboraj aferoj. En 1991 ŝi atingis la rangon plenrajta juĝisto, en 1999 ŝi iĝis gvidanto de la juĝejo pri laboraj aferoj. Same ekde 1999 ŝi ekinstruis en la menciita universitato. En 2011 ŝi estis nomumita prezidanto de la tutlanda juĝa oficejo. Tiu faris grandajn bruojn inter la opozicio, ja li ligiĝas pro la geedziĝa kontakto al Fidesz. En 2019 ŝi iĝis membro de la Konstitucia juĝejo. Ŝi edziniĝis dum la studentaj jaroj en 1983 kaj naskis filinon en 1987.

Fontoj
------

* hungarlingva biografio kun foto
* hungarlingva biografieto kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 700048
 |
**Gábor FARKAS** [farkaŝ], laŭ hungarlingve kutima nomordo **Farkas Gábor** estis hungara botanikisto, biokemiisto, profesoro, membro ordinara de Hungara Scienca Akademio (1976).

Gábor Farkas  naskiĝis la 15-an de junio 1925 en Budapeŝto. Li mortis la 23-an de aprilo 1986 en Szeged.

Biografio
---------

Gábor Farkas frekventis universitaton en Budapeŝto, poste li eklaboris en universitata instituto. En 1950 li ekhavis postenon en instituto de Martonvásár. En 1957 li eklaboris en filio de universitato en Budapeŝto, sed post monatoj helpe de stipendio li esploris en Kanado, baldaŭe en Francio kaj Usono. En 1962 li doktoriĝis. En 1970 li eklaboris en instituto de Szeged. Tie li longe gvidis la instituton, dume li instruis en la universitato. Li okupiĝis ĉefe pri malsanoj kaj difektoj de la kreskaĵoj.

Verkaro (elekto)
----------------

* *Növényi anyagcsereélettan* (1968)
* *Növényi biokémia* (1978)
* *Növényi sejtgenetikai és szövettenyésztési módszerek alkalmazása* (1979)

Fontoj
------

* biografio hungare
**Gábor Gabos** [gaboŝ], laŭ hungarlingve kutima nomordo **Gabos Gábor** estis hungara pianisto.

Gábor Gabos  naskiĝis la 4-an de januaro 1930 en Budapeŝto, li mortis la 27-an de aŭgusto 2014 en Budapeŝto.

Biografio
---------

Gábor Gabos akiris diplomon en Muzikarta Altlernejo Ferenc Liszt en 1952. Lia ĉefinstruisto estis Lajos Hernádi. Post siaj studoj li debutis en koncerto en sia naskiĝurbo. En 1955 li atingis la trian lokon en grava pianokonkurso. En la sekvaj jardekoj li konceris en Eŭropo, Ameriko, Japanio. Li ricevis 2 gravajn ŝtatajn premiojn. Li edziĝis en 1951, lia edzino naskis 2 gefilojn.

Lia repertuaro
--------------

* verkoj de Béla Bartók, Johannes Brahms, Ludwig van Beethoven, Frédéric Chopin, Joseph Haydn, Ferenc Liszt, Franz Schubert

Fontoj
------

* hungarlingva biografio kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 632716
* GND: 173797113
* LCCN: n90660346
* VIAF: 39561834
* ISNI: 0000 0000 4101 2631
* BNF: 13894228q
* MBA: bdf3cb97-63a6-4feb-a805-51bdc4eadf6d
* NKC: xx0168913
 |
*Casa Consistorial* maldekstre kaj la triarka *Lonja* dekstre.
La **lonja de Alcañíz** [LONĥa] (komercista kunsidejo) estas konstruaĵo de la epoko de malfrua gotiko de la 15a jarcento de Alcañiz, provinco Teruelo, Aragono, Hispanio. Kun la *Casa Vonsistorial*, nome renesanca konstruaĵo, formas monumentan komplekson situa en la historia urbokerno, kun la *Colegiata de Santa María*.

Aktuale, ĝi estas konsiderata kiel BIC (*Bien de Interés Cultural*, Havaĵo de Kultura Intereso, kaj ĝi estis deklarita Histori-arta Monumento apartenanta al la *Tesoro Artístico Nacional* (Nacia Arta Trezoro) pere de dekreto de 3a de junio 1931). En 2004 oni publikigis novan etos-deklaron.

La *lonja* datas de la 15a jarcento kaj konsistas de unu etaĝo sub malferma pere de tri grandaj romp-arkoj kiuj fermas la portikon ornamita pere de malgrandaj arketoj en la intradoso, en ties interna parto. La etaĝo estas kovrita per kruconervuraj volboj.

La supra etaĝo, kiel aragona galerio de ampleksaj duoncirklaj arkoj kun kolonoj, oni aldonis en la 16a jarcento post la konstruo de la *casa consistorial*. Finfine, ĝi prezentas kiel finaĵo tre ampleksan tegmento-randon de la 18a jarcento.

Referencoj
----------

1. ↑   Dekreto de la Ministerio de Instrucción Pública y Bellas Artes publikigita en la Gaceta de Madrid nº 155 de 4a de junio 1931, disponebla rete en:. Alirita en la 1a de Majo 2017.

* Kategorio Lonja de Alcañiz en la Vikimedia Komunejo (Multrimedaj datumoj)
La **Insuloj Babujan** estas kelkaj insuloj en la filipina provinco Kagajano norde de la insulo Luzono. La kvin plej grandaj insuloj estas Babujan, Kalajan, Camiguin, Dalupiri kaj Fuga.

Administra divido
-----------------

La Babujan Insuloj estas parto de Kagajana Provinco kaj la insuloj situas ene de la limoj de du municipoj.

En la municipo Kalajan estas la insuloj Babujan, Kalajan, Camiguin kaj Dalupiri kaj la insulo Fuga estas parto de la municipo de Aparri.

Topografio
----------

La Insuloj Babujan situas proksimume 20 ĝis 120 kilometrojn de la nordo de Luzono en la Luzona Markolo. La insuloj estas apartigitaj de Luzono per la Babujan Kanalo kaj de la Batan-insuloj pli norde per la Balintang Kanalo.

Pejzaĝo
-------

La pejzaĝo de la insuloj varias de plata al monta kun krutaj deklivoj. La insuloj estas ĉirkaŭitaj de korala rifo. Tri vulkanoj troviĝas sur la insuloj : Monto Didicas ĉe la marbordo de Camiguin, kiu altiĝas ĉirkaŭ 215 metrojn super la marnivelo kun sia simetria cilindra konusformo, la 840 metrojn alta Monto Pangasun sur Babujan kaj Monto Kagua sur Gonzaga en la nordoriento.
**Gábor Gadó,** laŭ hungarlingve kutima nomordo **Gadó Gábor** estis hungara ĵazomuzikisto (komponisto, gitaristo, orkestrestro).

Gábor Gadó naskiĝis la 13-an de aprilo 1957 en Pécs.

Biografio
---------

Gábor Gadó komence ricevis lecionojn pri violono, iom poste li ŝanĝis la instrumenton al gitaro. Li finis en 1983 en muzikarta mezlernejo en Budapeŝto, lia ĉefinstruisto estis Gyula Babos. Post la studoj li muzikis ĵazon ekzemple kun Róbert Rátonyi (pianisto), Ferenc Snétberger, Béla Szakcsi Lakatos, Attila László, Mihály Dresch, iom poste kun ankaŭ eksterlandanoj (en:Gerald Veasley kaj it:George Jinda). Baldaŭ li fondis propran ĵazorkestron kaj registris sondiskon en 1989. Li translokiĝis al Francio en 1995, post 5 jaroj li fondis konstantan ĵazkvarteton. Dekomence li komponas ĵazojn. Li ricevis francajn premiojn en la 2000-aj jaroj.

Elektitaj komponaĵoj
--------------------

* *Jonathan Livingstone*

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto
* anglalingva biografio kun foto[*rompita ligilo*]

Referencoj
----------

1. ↑

|  |  |
| --- | --- |
| Bibliotekoj | * PeEnEo: 653726
* GND: 1179974255
* LCCN: n2015011008
* VIAF: 309580882
* ISNI: 0000 0004 3540 4339
* SUDOC: 171469844
* BNF: 16777998c
* MBA: 7c740a8d-ad4b-4e8b-8074-ea5deeaa9fa9 9d646e32-25e1-4cbf-82df-e0dabff26cd3, 7c740a8d-ad4b-4e8b-8074-ea5deeaa9fa9
 |
Koordinatoj: 53° 09′ 00″ N 29° 14′ 00″ O﻿ / ﻿53.15000 °N, 29.23333 °O﻿ / 53.15000; 29.23333 (mapo)

**Babrujsk** (**Бабруйск**), ruse **Бобруйск** estas grandurbo en Belorusio.

Geografio
---------

Babrujsk etendiĝas sur ebenaĵo laŭ rivero Brezina, laŭ ĉefvojo kaj fervojo Minsko-Homel.

Historio
--------

Babrujsk estas unu el la plej malnovaj grandurboj en Belorusio, tie ono vivis jam dum la ŝtonepoko. Ekde la 5-a jarcento slavoj vivis tie. Ĝi unue estis menciita skribe en la mezo de la 14-a jarcento. En la 14-a jarcento kastelo estis konstruita sur unu el la montetoj. En la 17-a jarcento la loko estis grava komerca komunumo. En 1902 incendio okazis. En 1941 germanoj okupis la urbon, kie murdis judojn. En la jaroj 1941–1942 establis en fortikaĵo mortkoncentrejon por rusaj militkaptitoj (pereis ĉ. 40 mil).

Memorŝtono
----------

La memorŝtono al la viktimoj de sovetaj reprezalioj estis starigita la 15-n de junio 1998. Sur blanka marmora memorŝtono estas ruslingva surskribo: *Al loĝantoj de Babrujsk - la viktimoj de senkaŭzaj reprezalioj*. Planata monumento memore al la viktimoj de komunismo pro politikaj ŝanĝoj ne estis religita.

Vidindaĵoj
----------

* biblioteko
* katedralo de Sankta Nikolao

Konindaj personoj
-----------------

* Vital Rimaŝeŭski, politikisto

Fontoj
------

* Angla Vikipedio

Biblioteko en Babrujsk
Katedralo de Sankta Nikolao en Babrujsk
Dreizehnlinden en Brazilo. Tirolfestivalo en Dreizehnlinden.
**Andreo THALER** (naskiĝinta la 10-an de septembro 1883 en Wildschönau, mortinta la 28-an de junio 1939 en Treze Tilias estis aŭstra politikisto.

Li frekventis la gimnazion en Salcburgo, Hall in Tirol kaj Feldkirch. Post kiam li estis servisto, arbohakisto, alpa paŝtisto, kaj ekde 1910 kamparano kun propra bieno, li fariĝis politikisto: urbestro en Oberau apud Wildschönau (1914-1919), deputato de la Tirola landa asembleo (*Tiroler Landtag* - 1919) kaj prezidanto de la Tirola landa konsilio por kulturaĵoj (*Landeskulturrat* - 1924). De 1927 ĝis 1934 li estis deputato al la Nacia Asembleo, de 1929-1932 estro de la Kamparana asocio (*Reichsbauernbund*), en 1930/31 eĉ ministro pri agrikulturo.

Studvojaĝoj kondukis lin en Sudan Amerikon en 1928 kaj 1931. En 1933/34 li organizis la elmigron de kelkaj centoj da kamparanoj tirolaj en Brazilon, kie ili fondis la komunumon *Dreizehnlinden (Treze Tilias)*.

Verkoj
------

* *Weihnachts- und Neujahrsspiele*, (=Alpenvolksbühne, 3), eldonejo Vereinsbuchhandlung, Insbruko 1936
* *Die österreichische Kolonie Dreizehnlinden in Brasilien*, 2-a eldono, Insbruko, 1934

Eksteraj ligiloj
----------------

* Kategorio Andreas Thaler en la Vikimedia Komunejo (Multrimedaj datumoj)

* Thaler kiel politikisto kun foto. germane
* Hejmpaĝo de la komunumo de Dreizehnlinden. Arkivigite je 2013-12-11 per la retarkivo Wayback Machine portugale
* Fota serio de la tirolfestivalo. Arkivigite je 2012-03-10 per la retarkivo Wayback Machine
**VEGA**, por *«Verts & à gauche»* (france *«Verdaj kaj maldekstremaj»*), estas belga politika movado fondita en januaro 2012 en Lieĝo. Ĝi sekvas radikalan maldekstreman ekologiistan orientiĝon. Oktobre de 2012, la movado unuafoje partoprenis balotadon, i.e. municipa balotado en Lieĝo, kaj atingis 3,6 % el voĉdonoj kun unu elektito, nome François Schreuer.

Fine de 2013, VEGA fariĝis nacinivela movado kaj anoncis dum sia unua kongreso ke ĝi prezentos kandidatojn en la venontaj regionaj kaj eŭropaj balotadoj de majo 2014 sed ne sukcesis elektigi deputitojn.

Notinde estas ke en Bruselo ekzistis inter 1986 kaj 1995 alia politika partio ankaŭ nomita **VEGA** (por *«Verts pour une Gauche Alternative» - «Verduloj por alternativa maldekstremo»*).

Eksteraj ligiloj
----------------

* Oficiala retpaĝaro en la franca

Notoj kaj referencoj
--------------------

1. ↑  Philippe Bodeux, *Vega comme « verts de gauche »* in Le Soir, 12-an de januaro 2012.
2. ↑  Joël Matriche, *Un conseiller pour Vega Arkivigite je 2013-12-20 per la retarkivo Wayback Machine* in Le Vif/L'Express, 12-an de novembro 2012.
3. ↑  Michel Delwiche, *VEGA, le nouveau mouvement de Vincent Decroly  Arkivigite je 2014-02-14 per la retarkivo Wayback Machine* in Le Vif/L'Express, 11-an de decembro 2013.
4. ↑  *Le parti Vega a vu le jour samedi à Charleroi* in La Dernière Heure, 1-an de februaro 2014.